PMIndiaData/PMIndiaSum huggingface dataset:
પ્રધાનમંત્રીએ કોવિડ-19 ના પડકારને ઝીલવા માટે અગાઉથી યોજના બનાવવા મુખ્યમંત્રીઓ સાથે બેઠક યોજ

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સિંગ મારફતે રાજ્યોના મુખ્યમંત્રીઓ સાથે વિકસતી સ્થિતિની અને કોવિડ-19 રોગચાળાને નિયંત્રણમાં લેવા આગળની યોજના પર ચર્ચા કરી હતી. પ્રધાનમંત્રીશ્રી ની મુખ્યમંત્રીઓ સાથે આ પ્રકારની ચોથી બેઠક હતી. અગાઉ 20 માર્ચ, 2 એપ્રિલ અને 11 એપ્રિલ, 2020ના રોજ આવી બેઠકો યોજાઈ હતી. પ્રધાનમંત્રીશ્રી એ ભારપૂર્વક જણાવ્યું હતું કે, લોકડાઉનથી સકારાત્મક પરિણામો મળ્યાં છે, કારણ કે દેશ છેલ્લાં દોઢ મહિનામાં હજારો લોકોના જીવને બચાવી શક્યો છે. તેમણે ઉમેર્યું હતું કે, ભારતની વસ્તી કેટલાંક દેશોની કુલ વસ્તીને સમકક્ષ છે. ભારત સહિત ઘણા દેશોમાં માર્ચની શરૂઆતમાં આ સ્થિતિ લગભગ સમાન હતી. જોકે સમયસર પગલાં સાથે ભારતે ઘણા લોકોનું જીવન બચાવ્યું છે. જોકે તેમણે ચેતવણી આપી હતી કે, વાયરસનું જોખમ હજુ દૂર થયું નથી અને સતત સતર્કતા રાખવા સૌથી વધુ મહત્ત્વપૂર્ણ બાબત છે. પ્રધાનમંત્રીશ્રી એ કહ્યું હતું કે, અત્યાર સુધી દેશ બે લોકડાઉનમાંથી પસાર થયો છે, બંનેમાં ચોક્કસ પાસાં અલગ-અલગ છે અને હવે આપણે આગળનો માર્ગ વિચારવનો છે. તેમણે જણાવ્યું હતું કે, નિષ્ણાતોનાં જણાવ્યાં મુજબ, કોરોનાવાયરસની અસર આગામી મહિનાઓમાં જોવા મળશે. ‘દો ગઝ દૂર’નાં મંત્ર પર ભાર મૂકીને તેમણે જણાવ્યું હતું કે, માસ્ક અને ચહેરો ઢાંકવો હવે આગામી દિવસોમાં આપણા જીવનમાં સામેલ થઈ જશે. તેમણે ઉમેર્યું હતું કે, આ પ્રકારનાં સ્થિતિસંજોગોમાં દરેક વ્યક્તિનો ઉદ્દેશ ઝડપથી પ્રતિસાદ આપવાનો હોવો જોઈએ. તેમણે ધ્યાન દોર્યું હતું કે, ઘણા લોકો પોતે જ પોતાના ચિહ્નો જાહેર કરે છે, પછી તેમને કફ હોય અને શરદી હોય અથવા એના ચિહ્નો હોય. આ આવકારજનક સંકેત છે. પ્રધાનમંત્રીશ્રી એ કહ્યું હતું કે, આપણે અર્થતંત્ર અને કોવિડ-19 સામેની લડાઈને ચાલુ રાખવાની બાબતોને એકસરખું મહત્ત્વપૂર્ણ આપવું પડશે. તેમણે શક્ય એટલો ટેકનોલોજીનો ઉપયોગ કરવા અને સુધારા સંબંધિત પગલાં અપનાવવા સમયનો ઉપયોગ કરવા પર ભાર મૂક્યો હતો. તેમણે કોવિડ-19 સામે લડાઈમાં દેશના પ્રયાસોને વેગ આપવા આરોગ્યસેતુ એપ વધુ લોકો ડાઉનલોડ કર એ સુનિશ્ચિત કરવાના મહત્ત્વ પર ભાર મૂક્યો હતો. તેમણે કહ્યું હતું કે, “આપણે સામાન્ય નાગરિકોના જીવનને સ્પર્શે એવા સુધારા કરવા સાહસિક બનવું પડશે.” તેમણે એવું સૂચન પણ કર્યું હતું કે, યુનિવર્સિટીઓ સાથે સંકળાયેલા લોકો રોગચાળા સામે લડવાની રીતોને સંકલિત કરી શકશે અને સંશોધન તથા ઇનોવેશનને મજબૂત કરી શકશે. તેમણે રાજ્યો માટે હોટસ્પોટ એટલે કે રેડ ઝોન એરિયાઓમાં માર્ગદર્શિકાઓનું કડક પાલન કરવાના મહત્ત્વ વિશે વાત કરી હતી. તેમણે જણાવ્યું હતું કે, રાજ્યોના પ્રયાસો રેડ ઝોનને ઓરેન્જમાં અને પછી ગ્રીન ઝોનમાં પરિવર્તિત કરવાની દિશામાં હોવા જોઈએ. વિદેશમાં ભારતીયોને પરત લાવવાના મુદ્દા પર તેમણે જણાવ્યું હતું કે, આ કામગીરી એ હકીકતને ધ્યાનમાં રાખીને કરવી પડશે કે તેમને અસુવિધા ન પડે અને તેમના પરિવારોને કોઈ જોખમ ઊભું ન થાય. પ્રધાનમંત્રીએ મુખ્યમંત્રીઓને વ્યૂહરચના બનાવતા ઉનાળા અનો ચોમાસામાં હવામાનમાં ફેરફારોનું પરિબળ તથા આ સિઝનમાં બિમારીઓના જોખમનાં પરિબળને ધ્યાનમાં લેવા અપીલ કરી હતી. કેન્દ્રીય ગૃહ મંત્રીએ મહત્તમ લોકોના જીવન બચી જાય એ રીતે લોકડાઉને લાગુ કરવાની જરૂરિયાત પર ભાર મૂક્યો હતો. મુખ્યમંત્રીઓએ કટોકટીના આ સમયગાળા દરમિયાન પ્રધાનમંત્રીની લીડરશિપની પ્રશંસા કરી હતી તથા વાયરસને નિયંત્રણમાં લેવા તેમણે હાથ ધરેલા પ્રયાસો જણાવ્યાં હતાં. તેમણે આંતરરાષ્ટ્રીય સરહદો પર સતર્કતા જાળવવાની અને આર્થિક પડકારો ઝીલવાની તથા હેલ્થ ઇન્ફ્રાસ્ટ્રક્ચર વધારવાની રીતોની જરૂરિયાત પર વાત કરી હતી. નેતાઓએ પોલીસ કર્મચારીઓ અને તબીબી સ્ટાફનો કોવિડ-19 સામે લડવામાં ઉત્કૃષ્ટ કામગીરી કરવા બદલ આભાર વ્યક્ત કર્યો હતો.
પ્રધાનમંત્રી શ્રી 9મી જૂને પ્રગતિ મેદાન ખાતે બાયોટેક સ્ટાર્ટઅપ એક્સ્પો-2022નું ઉદ્ઘાટન કરશે

પ્રધાનમંત્રી શ્રી નરેન્દ્ર મોદી 9મી જૂને સવારે 10:30 વાગ્યે નવી દિલ્હીના પ્રગતિ મેદાન ખાતે બાયોટેક સ્ટાર્ટઅપ એક્સ્પો – 2022નું ઉદ્ઘાટન કરશે. આ પ્રસંગે તેઓ સંબોધન કરશે. બાયોટેક સ્ટાર્ટઅપ એક્સ્પો – 2022નું 9મી અને 10મી જૂન એમ બે દિવસ આયોજન કરવામાં આવ્યું છે. તેનું આયોજન ડિપાર્ટમેન્ટ ઓફ બાયોટેક્નોલોજી અને બાયોટેકનોલોજી ઇન્ડસ્ટ્રી રિસર્ચ આસિસ્ટન્સ કાઉન્સિલ (
પ્રધાનમંત્રીએ આઈઆરએનએસએસ1એફ ને કક્ષામાં સફળતાપૂર્વક લોન્ચ કરવા પર ઈસરોના વૈજ્ઞાનિકોને શુભકામના પાઠવી

પ્રધાનમંત્રી શ્રી નરેન્દ્ર મોદીએ આઈઆરએનએસએસ1એફને કક્ષામાં સફળતાપૂર્વક લોન્ચ કરવા માટે ઈસરોના વૈજ્ઞાનિકોને શુભકામના પાઠવી દીધી છે. પ્રધાનમંત્રીએ કહ્યું કે “આઈઆરએનએસએલ1ને સફલતાપૂર્વક લોન્ચ કરવામાં અમે બધા ગર્વ અનુભવીએ છીએ. હું આપણા વૈજ્ઞાનિકો તથા ઈસરોના સખત પરિશ્રમનું અભિનંદન કરું છું.”
પ્રધાનમંત્રીની ગુજરાતની આગામી મુલાકાત

પ્રધાનમંત્રી શ્રી નરેન્દ્ર મોદી 29 જૂન, 2017થી 30 જૂન, 2017 સુધી ગુજરાતની મુલાકાત લેશે. પોતાનાં ટ્વિટર એકાઉન્ટમાં એક પછી એક ટ્વિટ કરીને પ્રધાનમંત્રીએ જણાવ્યું હતું કેઃ “બે દિવસ ગુજરાતની મુલાકાત લઈશ. આ મુલાકાત આવતીકાલથી શરૂ થશે. હું અમદાવાદ, રાજકોટ, મોડાસા અને ગાંધીનગરમાં વિવિધ કાર્યક્રમોમાં સામેલ થઈશ. મારાં પ્રથમ બે કાર્યક્રમો સાબરમતી આશ્રમમાં હશે. હું સાબરમતી આશ્રમની સ્થાપનાનાં શતાબ્દી સમારંભમાં સામેલ થવા આતુર છું. બીજો કાર્યક્રમ સાબરમતી આશ્રમમાં જ યોજાશે. તેમાં મહાત્મા ગાંધીનાં આધ્યાત્મિક ગુરુ શ્રીમદ્ રાજચંદ્રની દોઢસોમી જન્મજયંતિ ઉજવવામાં આવશે, જેમાં હું સામેલ થઈશ. પછી હું રાજકોટની મુલાકાત લઈશ, જ્યાં હું સામાજિક અધિકારિતા શિબિરમાં સામેલ થઈશ, જેમાં હું મારાં દિવ્યાંગ ભાઇબહેનો સાથે વાતચીત કરીશ. હું આજી ડેમ પર આયોજિત એક કાર્યક્રમમાં સામેલ થઈશ, જ્યાં સિંચાઈ અને પાણી સંબંધિત પહેલો હાથ ધરવામાં આવશે, જે દેશને સમર્પિત કરવામાં આવશે. 30મી જૂનની સવારે મોડાસામાં વાત્રક, માઝુમ અને મેશ્વો ડેમ પર પાણી પુરવઠાની યોજનાઓનું લોકાર્પણ કરવામાં આવશે. ભારત સરકારે ટેક્સટાઇલ્સ ક્ષેત્રને ટેકો આપવા કેટલીક પહેલો હાથ ધરી છે, જે ભારતીયો માટે રોજગારીનો સ્ત્રોત છે. હું 30મી જૂનની સાંજે ઇન્ટિગ્રેટેડ સ્પોર્ટ્સ એન્ડ એન્ટરટેઇન્મેન્ટ ‘એરેના પ્રોજેક્ટ’નું ઉદ્ઘાટન કરીશ.”
પ્રધાનમંત્રી અને મ્યાનમારના સ્ટેટ કાઉન્સેલર ડો આંગ સાન સુ કી વચ્ચે ટેલીફોન પર ચર્ચા થઇ

પ્રધાનમંત્રી શ્રી નરેન્દ્ર મોદીએ 30 એપ્રિલ 2020ના રોજ મ્યાનમારના સ્ટેટ કાઉન્સેલર ડો આંગ સાન સુ કી સાથે ટેલીફોન પર ચર્ચા કરી હતી., બંને મહાનુભવોએ અત્યારે ઉભી થયેલી કોવિડ 19ની સ્થાનિક અને પ્રાદેશિક સંદર્ભમાં પરિસ્થિતિની ચર્ચા કરી હતી અને આ મહામારીનો ફેલાવો નિયંત્રણમાં લેવા માટે બંનેએ પોતાના દેશોમાં લેવાયેલા પગલાં અંગે એકબીજાને માહિતગાર કર્યા હતા. ભારતના પડોશી પ્રથમ નીતિમાં મ્યાનમારને મહત્વપૂર્ણ સ્તંભ તરીકે ગણાવતા પ્રધાનમંત્રી શ્રી મોદીએ કોવિડ 19ના કારણે મ્યાનમાર પર આરોગ્ય અને આર્થિક સંકટની અસર ઘટાડવા માટે શક્ય હોય એટલો સહકાર આપવા માટે ભારત તૈયાર હોવાનું જણાવ્યું હતું. પ્રધાનમંત્રીએ ખાતરી આપી હતી કે, અત્યારે ભારતમાં રહેલા મ્યાનમારના લોકોને ભારત સરકાર શક્ય એવો તમામ સહકાર આપશે અને મ્યાનમારમાં વસતા ભારતીયોને મ્યાનમારના સત્તાધીશો દ્વારા આપવામાં આવતા સહકાર બદલ તેમણે આભાર વ્યક્ત કર્યો હતો. કોવિડ 19ના કારણે વર્તમાન સમયમાં અને ભવિષ્યમાં ઉભા થતા પડકારોનોની સ્થિતિમાં એકબીજાના સંપર્કમાં રહેવા અને સાથે મળીને તેનો સામનો કરવા માટે બંને નેતાઓ સંમત થયા હતા.
પ્રધાનમંત્રીએ કેરળના લોકોને રાજ્યના સ્થાપના દિવસ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ કેરળના લોકોને રાજ્યના સ્થાપના દિવસ નિમિત્તે શુભેચ્છા પાઠવી હતી. કેરળની સ્થાપના રાજ્ય પુનર્ગઠન અધિનિયમ અંતર્ગત 1 નવેમ્બર, 1956ના રોજ થઇ હતી. પ્રધાનમંત્રીએ કહ્યું, “કેરળના સ્થાપના દિવસ નિમિત્તે કેરળના ભાઇઓ અને બહેનોને શુભેચ્છાઓ. રાજ્યના લોકોએ દેશ માટે નોંધપાત્ર યોગદાન આપ્યું છે. રાજ્યના લોકો સુખી અને સમૃદ્ધ બને તેવી કામના.”
મણિપુરના 50મા રાજ્ય સ્થાપના દિવસ પર પ્રધાનમંત્રીનું સંબોધન

પ્રધાનમંત્રી શ્રી નરેન્દ્ર મોદીએ મણિપુરના 50માં રાજ્ય સ્થાપના દિવસ પર મણિપુરના લોકોને અભિનંદન પાઠવ્યા છે. આ પ્રસંગે બોલતા, તેમણે આ ભવ્ય પ્રવાસમાં યોગદાન આપનાર દરેક વ્યક્તિના બલિદાન અને પ્રયત્નોને શ્રદ્ધાંજલિ આપી હતી. તેમણે તેમના ઈતિહાસના ઉતાર-ચઢાવનો સામનો કરતા મણિપુરી લોકોની સ્થિતિસ્થાપકતા અને એકતાને તેમની સાચી તાકાત ગણાવી. તેમણે રાજ્યના લોકોની અપેક્ષાઓ અને આકાંક્ષાઓનો પ્રથમ હાથ મેળવવા માટેના તેમના સતત પ્રયત્નોને પુનરાવર્તિત કર્યા જેનાથી તેઓ તેમની લાગણીઓ અને અપેક્ષાઓને વધુ સારી રીતે સમજવામાં સક્ષમ થયા અને રાજ્યની સમસ્યાઓનો સામનો કરવાના માર્ગો શોધી શક્યા. તેમણે ખુશી વ્યક્ત કરી કે મણિપુરી લોકો તેમની શાંતિ માટેની સૌથી મોટી ઈચ્છા પૂરી કરી શકે છે. "મણિપુર બંધ અને નાકાબંધીથી શાંતિ અને આઝાદીને પાત્ર છે", તેમણે કહ્યું. વડાપ્રધાને કહ્યું કે સરકાર મણિપુરને દેશનું સ્પોર્ટ્સ પાવરહાઉસ બનાવવા માટે પ્રતિબદ્ધ છે. તેમણે કહ્યું કે મણિપુરના પુત્રો અને પુત્રીઓએ રમતગમત ક્ષેત્રે નામના મેળવી છે અને તેમના જુસ્સા અને સંભવિતતાના પ્રકાશમાં રાજ્યમાં ભારતની પ્રથમ સ્પોર્ટ્સ યુનિવર્સિટીની સ્થાપના કરવામાં આવી છે. તેમણે સ્ટાર્ટ-અપ ક્ષેત્રમાં મણિપુરના યુવાનોની સફળતા પર પણ ટિપ્પણી કરી. તેમણે સ્થાનિક હસ્તકલાના પ્રચાર માટે સરકારની પ્રતિબદ્ધતાને રેખાંકિત કરી હતી. વડા પ્રધાને ઉત્તર-પૂર્વને એક્ટ ઈસ્ટ નીતિનું કેન્દ્ર બનાવવાના વિઝનમાં મણિપુરની મુખ્ય ભૂમિકા પર ભાર મૂક્યો હતો. તેમણે કહ્યું કે 'ડબલ એન્જિન' સરકાર હેઠળ, મણિપુરને રેલવે જેવી લાંબા સમયથી રાહ જોવાતી સુવિધાઓ મળી રહી છે. જીરીબામ-તુપુલ-ઇમ્ફાલ રેલ્વે લાઇન સહિત રાજ્યમાં હજારો કરોડ રૂપિયાના કનેક્ટિવિટી પ્રોજેક્ટ્સ ચાલી રહ્યા છે. એ જ રીતે, ઇમ્ફાલ એરપોર્ટને આંતરરાષ્ટ્રીય દરજ્જો મળવાથી, ઉત્તર-પૂર્વના રાજ્યોની દિલ્હી, કોલકાતા અને બેંગલુરુ સાથેની કનેક્ટિવિટીમાં સુધારો થયો છે. મણિપુરને ભારત-મ્યાનમાર-થાઈલેન્ડ ત્રિ-પક્ષીય હાઈવે અને પ્રદેશમાં આગામી 9 હજાર કરોડની કુદરતી ગેસ પાઈપલાઈનથી પણ ફાયદો થશે. વડાપ્રધાને કહ્યું કે રાજ્યની વિકાસયાત્રામાં આવતા અવરોધો દૂર થઈ ગયા છે અને આગામી 25 વર્ષ મણિપુરના વિકાસના અમૃતકાલ છે. તેમણે રાજ્યના ડબલ એન્જિન વૃદ્ધિની શુભેચ્છા પાઠવીને સમાપન કર્યું.
પ્રધાનમંત્રીએ રાજસ્થાનમાં દુષ્કાળ અને પાણીની તંગીની સ્થિતિની સમીક્ષા રાજસ્થાનના મુખ્યમંત્રી સાથે કરી

પ્રધાનમંત્રી શ્રી નરેન્દ્ર મોદીના અધ્યક્ષપદે રાજસ્થાનના કેટલાક વિસ્તારોમાં દુષ્કાળ અને પાણીની તંગીની સ્થિતિ વિષેની એક ઉચ્ચસ્તરીય બેઠક રવિવારે મળી હતી. રાજસ્થાનના મુખ્યમંત્રી, શ્રીમતી વસુંધરા રાજે આ બેઠકમાં ઉપસ્થિત હતા. ભારત સરકારના તેમજ રાજસ્થાન રાજ્યના વરિષ્ઠ અધિકારીઓ પણ હાજર હતા. રાજ્યની પુરાંતના એડજસ્ટમેન્ટસ પછી નેશનલ ડીઝાસ્ટર રીસ્પોન્સ ફંડ (એનડીઆરએફ) હેઠળ રૂ. 911.64 કરોડની રકમ રાજસ્થાનને ઉપલબ્ધ બનાવવામાં આવી છે. વર્ષ 2015-16 માટે સ્ટેટ ડીઝાસ્ટર રીસ્પોન્સ ફંડમાં (એસડીઆરએફ) કેન્દ્રના ફાળાના અગાઉ ચૂકવાઈ ગયેલા રૂ. 827.25 કરોડ ઉપરાંતની આ રકમ છે. વર્ષ 2016-17 માટેની એસડીઆરએફના પ્રથમ હપ્તાની રકમ રૂ. 434.25 કરોડ પણ ચૂકવવામાં આવી છે. મુખ્યમંત્રીએ કહ્યું હતું કે, રાજસ્થાનમાં તો છેલ્લા 67 વર્ષમાંથી 61 વર્ષ દુષ્કાળની સ્થિતિ રહી છે. પીવાના પાણીની તંગીના કારણે રાજ્યના જુદા જુદા ભાગોમાં લોકોને જે મુશ્કેલી વેઠવી પડી રહી છે તેનો વિસ્તૃત ચિતાર તેઓએ રજૂ કર્યો હતો. તેમણે આગામી ચાર વર્ષમાં મુખ્યમંત્રી જલ સ્વાવલંબન અભિયાન હેઠળ આકાર લેનારા 7 લાખ જળ સંચય માળખાઓ વિષે પ્રધાનમંત્રીને માહિતગાર કર્યા હતા. આમાંથી એક લાખ માળખા તો આગામી 30 જુન, 2016 સુધીમાં જ તૈયાર થઈ જશે. સુક્ષ્મ સિંચાઈ માટે રાજયમાં નર્મદાના જળનો ઉપયોગ કરવામાં આવી રહ્યો છે. પ્રધાનમંત્રીએ જળ સંચય માટે એક વ્યાપક સામુહિક અભિયાન હાથ ધરવાની હાકલ કરી હતી અને જણાવ્યું હતું કે, એનસીસી, એનએસએસ, એનવાયકેએસ તથા સ્કાઉટ્સ એન્ડ ગાઈડ્સ જેવી યુવા સંસ્થાઓને જળ સંગ્રહ માળખાઓની રચનામાં સામેલ કરવી જોઈએ. પ્રધાનમંત્રીએ ગંદા પાણીના વ્યવસ્થાપન તથા ધાબાઓ ઉપર વરસાદી પાણીના સંગ્રહના મહત્ત્વ ઉપર ભાર મુક્યો હતો. આ સંદર્ભમાં વિશ્વ સ્તરે પ્રચલિત સર્વશ્રેષ્ઠ પ્રણાલિઓની પણ ચર્ચા કરવામાં આવી હતી. વડાપ્રધાને કહ્યું હતું કે રાજ્યમાં પરંપરાગત જળ સંગ્રહ માળખાઓ (બાવડીઓ)ને મોટા પાયે પુનર્સ્થાપિત કરાવા જોઈએ અને તેમાં જનભાગીદારી પણ હોવી જોઈએ. મુખ્યમંત્રીએ નાગોર જિલ્લામાં કુચામણ શહેરમાં બાવડીના પુનર્સ્થાપનની સફળતાના ઉદાહરણનો ઉલ્લેખ કર્યો હતો અને એવી ખાતરી આપી હતી કે, આવા પ્રયાસો હવે વિશાળ સ્તરે હાથ ધરાશે. વડાપ્રધાને જણાવ્યું હતું કે, રાજયે ઘન કચરાના નિકાલ અને ગંદા પાણીના વ્યવસ્થાપન, પડોશના ગ્રામિણ વિસ્તારોમાં સિંચાઈનું સંકલન તેમજ શહેરના સામુહિક પરિવહન માળખામાં ગેસના ઉપયોગ માટે એક મોડેલ શહેરના વિકાસનું ધ્યેય રાખવું જોઈએ. કેન્દ્ર સરકાર અને રાજય સરકારના સહયોગથી કામ કરવાના દ્રઢ નિર્ધાર સાથે બેઠકનું સમાપન થયું હતું.
ભારત- સેશેલ્સ વચ્ચે ઉચ્ચ સ્તરીય વર્ચ્યુઅલ કાર્યક્રમનું (8 એપ્રિલ 2021) આયોજન

પ્રધાનમંત્રી શ્રી નરેન્દ્ર મોદી 8 એપ્રિલ 2021ના રોજ સેશેલ્સ પ્રજાસત્તાકના રાષ્ટ્રપ્રમુખ મહામહિમ વેવેલ રામકલાવાન સાથે યોજાનારા ઉચ્ચ સ્તરીય વર્ચ્યુઅલ કાર્યક્રમમાં ભાગ લેશે જેમાં સેશેલ્સમાં સંખ્યાબંધ ભારતીય પરિયોજનાઓનું ઉદ્ધાટન કરવામાં આવશે. આ ઉચ્ચ સ્તરીય વર્ચ્યુઅલ કાર્યક્રમની મુખ્ય બાબતો નીચે ઉલ્લેખ કર્યા અનુસાર છે: સેશેલ્સમાં મેજિસ્ટ્રેટ્સ અદાલતની નવી ઇમારતનું ઇ-ઉદ્ઘાટન; સેશેલ્સ તટરક્ષક દળને ઝડપી પેટ્રોલિંગ વહાણની સોંપણી; 1
નવી દિલ્હી, લાલ કિલ્લાના માધવદાસ પાર્ક ખાતે દશેરા ઉત્સવની ઉજવણી પ્રસંગે પ્રધાનમંત્રીના સંબોધનનો મૂળપાઠ

તમને સૌને વિજયાદશ્મીના પાવન પર્વ પર ખૂબ ખૂબ શૂભકામનાઓ, આપણા દેશમાં ઉત્સવ એક પ્રકારે સામાજિક શિક્ષણનું માધ્યમ છે. આપણે દરેક ઉત્સવની સાથે સમાજને સામૂહિકતા તરફ લઈ જવો, સમાજ પ્રત્યે સંવેદનશીલ બનવું, મૂલ્યો સદાય યાદ રાખવા અને વિકૃતિઓને દૂર કરવા સતત પ્રયાસ કરતા રહેવું, આ એક પ્રશિક્ષણના રૂપમાં આપણા ઉત્સવોની પરંપરા છે. આપણા ઉત્સવો કૃષિ સાથે પણ જોડાયેલા છે. આપણા ઉત્સવો નદી-પર્વતો સાથે જોડાયેલા છે, આપણા ઉત્સવો ઈતિહાસ સાથે જોડાયેલા છે, આપણા ઉત્સવો સાંસ્કૃતિક પરંપરાઓ સાથે જોડાયેલા છે. હજારો વર્ષ વિત્યા પરંતુ પ્રભુ રામ, પ્રભુ કૃષ્ણ – તેમની કથાઓ આજે પણ સામાજિક જીવનને ચેતના આપી રહી છે, પ્રેરણા આપી રહી છે, આજે નવરાત્રિના પાવન પર્વ બાદ વિજયા દશમીના પર્વ પર રાવણ-દહનની પરંપરા છે. આ રાવણ-દહન એ પરંપરાનો ભાગ છે. પરંતુ એક નાગરિક તરીકે સામાજિક જીવનમાં આ જે રાવણરૂપી પ્રબુદ્ધિ હોય છે, તેનો વિનાશ કરવા માટે પણ સમાજે સતત જાગૃતિના પ્રયત્નો કરવાના હોય છે. અને આવા ઉત્સવોથી માત્ર મનોરંજન નહીં, કેટલાક હેતુ બનવા જોઈએ. આવા ઉત્સવોથી કંઈક કરવાનો સંકલ્પ બનવો જોઈએ. કોઈ કલ્પના કરી શકે છે કે અયોધ્યાથી પેહરેલા વસ્ત્રોએ નીકળેલા રામે આખા રસ્તે ચાલતા-ચાલતા સંગઠન શક્તિનું એટલું મોટું કૌશલ્ય બતાવ્યું કે શ્રીલંકા વિજયમાં સમાજના દરેક તબક્કાના વ્યક્તિ તેમની સાથે જોડાઈ ગયા. નર પણ જોડાયા, વાનર પણ જોડાયા, પ્રકૃતિએ પણ તેમને સાથ આપ્યો. લોકસંગ્રહની આટલી મોટી અદ્ભુત શક્તિ હશે, ત્યારે પ્રભુ રામચંદ્રજીએ આટલા માટા સામર્થ્યને પોતાની સાથે જોડ્યું હશે. અને વિજય પ્રાપ્ત કર્યા બાદ પણ તેટલી જ નમ્રતાની સાથે જન સમાજ માટે પોતાની જાતને સમર્પિત કરવામાં પરોવાયેલા રહ્યા. આવા આજે વિજયાદશમીના પર્વ પર આપણે પણ સંકલ્પ કરીએ કે 2022, જ્યારે ભારત આઝાદીના 75 વર્ષ ઉજવશે, આપણે પણ કંઈક સંકલ્પ કરીએ, આપણે પણ કોઈ સિદ્ધિ માટે માર્ગ પસંદ કરીએ અને 2022 સુધી એક નાગરિક તરીકે દેશને કંઈક ને કંઈક સકારાત્મક યોગદાન આપીએ, કંઈક ને કંઈક યોગદાન આપીએ. આપણે 2022, આઝાદીના 75 વર્ષને મહાપુરુષોએ જે સ્વપનોથી સ્વતંત્રતા અપાવી, તેને અનુરૂપ બનાવીએ, અને એટલે જ પ્રભુ રામજીની રીતે આપણે પણ કેટલાક સંકલ્પો લેવાનું વ્રત લઈને ચાલીએ, એજ મારી આપ સૌને ખૂબ ખૂબ શુભકામનાઓ. ફરી એક વાર આપ સૌને વિજયા દશમીની ખૂબ ખૂબ શુભકામનાઓ.
પ્રધાનમંત્રીએ પ્રકાશ પર્વના અવસરે શ્રી ગુરુ ગોવિંદ સિંહજીને નમન કર્યા

પ્રધાનમંત્રી શ્રી નરેન્દ્ર મોદીએ શ્રી ગુરુ ગોવિંદ સિંહ જીના પ્રકાશ પર્વના પવિત્ર અવસર પર શ્રી ગુરુ ગોવિંદ સિંહજીને શ્રદ્ધાંજલિ આપી છે. પ્રધાનમંત્રીએ ટ્વીટ કર્યું; " હું શ્રી ગુરુ ગોવિંદ સિંહજીને તેમના પ્રકાશ પર્વના પવિત્ર અવસર પર, નમન કરું છું અને માનવતાની સેવામાં તેમના યોગદાનને યાદ કરું છું. તેમની અપ્રતિમ હિંમત આવનારા વર્ષો સુધી લોકોને પ્રેરિત કરતી રહેશે."
પ્રધાનમંત્રીએ રાષ્ટ્રીય બાળ પુરસ્કાર – 2019નાં વિજેતાઓ સાથે વાતચીત કરી

પ્રધાનમંત્રી શ્રી નરેન્દ્ર મોદી આજે પ્રધાનમંત્રી રાષ્ટ્રીય બાળ પુરસ્કાર 2019નાં વિજેતાઓને મળ્યાં અને તેમની સાથે વાતચીત કરી હતી. બાળકોએ વિગતવાર તેમની વિશેષ સિદ્ધિ વર્ણવી હતી અને તેમની પ્રેરક વાતો જણાવી હતી. પ્રધાનમંત્રીએ તેમની સફળતા બદલ પુરસ્કાર વિજેતાઓની પ્રશંસા કરી તેમને અભિનંદન પાઠવ્યા હતા. તેમણે જણાવ્યું હતું કે, આ પુરસ્કાર બાળકોની પ્રતિભાને ઓળખવા માટેનો અવસર પ્રદાન કરે છે અને અન્ય બાળકોને પ્રેરણા પૂરી પાડે છે. પ્રધાનમંત્રીએ આ અસાધારણ પ્રતિભા ધરાવતા બાળકોને પ્રકૃતિ સાથે જોડાયેલા રહેવા અપીલ આપી હતી. પ્રધાનમંત્રીએ બાળકો સાથે થોડી હળવી અને અનૌપચારિક ક્ષણો માણી હતી અને બાળકોએ તેમને ઑટોગ્રાફ માટે વિનંતી કરી હતી પૃષ્ઠભૂમિ રાષ્ટ્રીય બાળ પુરસ્કાર બે શ્રેણીમાં આપવામાં આવે છેઃ બાળ શક્તિ પુરસ્કાર, જે વ્યક્તિગત રીતે બાળકોને આપવામાં આવે છે અને બાળ કલ્યાણ પુરસ્કાર, જે બાળકો માટે કાર્યરત સંસ્થાઓ/વ્યક્તિઓને એનાયત થાય છે. ચાલુ વર્ષે બાળ શક્તિ પુરસ્કાર માટે કુલ 783 અરજીઓ મળી હતી. મહિલા અને બાળ વિકાસ મંત્રાલયે નવાચાર, કેળવણી, રમતગમત, કળા અને સંસ્કૃતિ, સામાજિક સેવા અને સાહસિકતાની શ્રેણી અંતર્ગત બાળ શક્તિ પુરસ્કાર માટે 26 બાળકોની પસંદગી કરી હતી. રાષ્ટ્રીય પસંદગી સમિતિએ બાળ કલ્યાણ પુરસ્કાર માટે 2 વ્યક્તિગત અને 3 સંસ્થાઓની પસંદગી પણ કરી હતી.
હવાઈદળના કાફલામાં ફાઈટર જેટ તેજસનો ઉમેરો થતા પ્રધાનમંત્રીએ ગૌરવ અને ખુશી વ્યક્ત કર્યાં

પ્રધાનમંત્રી શ્રી નરેન્દ્ર મોદીએ હવાઈદળના કાફલામાં ફાઈટર જેટ તેજસનો ઉમેરો થવા બદલ ગૌરવ અને ખુશીની લાગણી વ્યક્ત કરી હતી. પ્રધાનમંત્રીએ તેજસને દાખલ કરવા માટે હિન્દુસ્તાન એરોનોટિક્સ લિમિટેડ (એચએએલ) અને એરોનોટિકલ ડેવલપમેન્ટ એજન્સી (એડીએ)ની પ્રશંસા કરી હતી. પ્રધાનમંત્રીએ જણાવ્યું હતું કે “હવાઈ દળના કાફલામાં સ્વદેશી બનાવટનું ફાઈટર જેટ તેજસ ઉમેરાવાથી આપણા હૃદય અપ્રતિમ ગૌરવ અને આનંદથી ભરાઈ જાય છે. હું ફાઈટર જેટ તેજસને દાખલ કરવા માટે એચએએલ અને એડીએની પ્રશંસા કરું છું. આના પરથી સંરક્ષણ ક્ષેત્રે સ્વદેશી મેન્યુફેક્ચરીંગ વધારવાના આપણા કૌશલ્ય અને ક્ષમતાઓ છતી થાય છે.”
પ્રધાનમંત્રીએ સર્બાનંદ સોનોવાલ અને ડૉ.એલ મુરુગનને રાજ્યસભામાં ચૂંટાવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ તેમના મંત્રી સહયોગીઓ શ્રી સર્બાનંદ સોનોવાલ અને ડૉ. એલ મુરુગનને અનુક્રમે આસામ અને મધ્યપ્રદેશમાંથી રાજ્યસભા માટે ચૂંટાવા બદલ અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "મારા મંત્રી સહકર્મચારીઓ, શ્રી @sarbanandsonwal જી અને શ્રી @
પ્રધાનમંત્રી સ્માર્ટ ઇન્ડિયા હેકાથોન 2020ના ગ્રાન્ડ ફિનાલેને સંબોધિત કરશે

પ્રધાનમંત્રી શ્રી નરેન્દ્ર મોદી 1લી ઓગસ્ટે વીડિયો કોન્ફરન્સના માધ્યમથી સ્માર્ટ ઇન્ડિયા હેકાથોન 2020ના ગ્રાન્ડ ફિનાલેને સંબોધિત કરશે. આ પ્રસંગે તેઓ વિદ્યાર્થીઓ સાથે વાતચીત પણ કરશે. સ્માર્ટ ઇન્ડિયા હેકાથોન એ વિદ્યાર્થીઓને આપણા રોજિંદા જીવનમાં આવતી કેટલીક ત્વરિત નિવારી શકાય તેવી સમસ્યાઓ હલ કરવા માટે એક મંચ પ્રદાન કરવા માટેની એક રાષ્ટ્રવ્યાપી પહેલ છે અને આ રીતે ઉત્પાદન નવીનતાની સંસ્કૃતિ અને સમસ્યાનું નિરાકરણ લાવવાની માનસિકતા વિકસિત કરે છે. તે યુવાન મનને સમજીને અદ્યતન(આઉટ ઓફ ધ બોક્ષ) વિચારસરણીને પ્રોત્સાહિત કરવામાં અત્યંત સફળ સાબિત થયું છે. સ્માર્ટ ઇન્ડિયા હેકાથોન 2017ની પ્રથમ આવૃત્તિમાં 42000 વિદ્યાર્થીઓએ ભાગ લીધો હતો, જે 2018માં વધીને 1 લાખ અને 2019માં 2 લાખ થયા છે. સ્માર્ટ ઇન્ડિયા હેકાથોન 2020ના પહેલા રાઉન્ડમાં 4.5 લાખથી વધુ વિદ્યાર્થીઓએ ભાગ લીધો હતો. આ વર્ષે સોફ્ટવેર એડિશનના ગ્રાન્ડ ફિનાલેનું ઓનલાઇન આયોજન કરવામાં આવ્યું છે, જેમાં ખાસ તૈયાર કરવામાં આવેલ મંચ પર દેશભરના તમામ ભાગ લેનારાઓને એક સાથે જોડવામાં આવશે. કેન્દ્ર સરકારના 37 વિભાગ, 17 રાજ્ય સરકારો અને 20 ઉદ્યોગોના 243 સમસ્યા નિવેદનો હલ કરવા 10,000થી વધુ વિદ્યાર્થીઓ ભાગ લેશે.
પ્રધાનમંત્રી શ્રીએ મન કી બાત ક્વિઝમાં ભાગ લેવાનું આમંત્રણ આપ્યું

પ્રધાનમંત્રી શ્રી નરેન્દ્ર મોદીએ ઘણા સમુદાયના પ્રયાસો સહિત નવીનતમ એપિસોડમાં આવરી લેવામાં આવેલા વિષયો અંગે મન કી બાત ક્વિઝમાં ભાગ લેવા જણાવ્યું છે. પ્રધાનમંત્રી શ્રીએ ટ્વીટ કર્યું: “અમે આ મહિનાના #
‘માય ફ્રેન્ડ, આબે સાન’ – પ્રધાનમંત્રી શ્રીએ શિન્ઝો આબેને શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ જાપાનના પૂર્વ પ્રધાનમંત્રી શ્રી શિન્ઝો આબેને શ્રદ્ધાંજલિ પાઠવી છે. એક ટ્વીટ થ્રેડમાં પ્રધાનમંત્રી શ્રીએ કહ્યું: "શ્રી આબેના નિધનથી, જાપાન અને વિશ્વએ એક મહાન સ્વપ્નદ્રષ્ટા ગુમાવ્યા છે. અને, મેં એક પ્રિય મિત્ર ગુમાવ્યો છે. મારા મિત્ર આબે સાનને શ્રદ્ધાંજલિ…" "હું પહેલીવાર 2007માં અબે સાનને મળ્યો હતો અને ત્યારથી, અમારી વચ્ચે ઘણી યાદગાર વાતચીત થઈ છે. હું તેમાંથી દરેકની કદર કરીશ. આબે સાને ભારત-જાપાન સંબંધોને મજબૂત બનાવ્યા. તેમણે સુનિશ્ચિત કર્યું કે નવા ભારતને વેગ આપવા માટે જાપાન બાજુમાં છે." "જ્યાં સુધી વૈશ્વિક નેતૃત્વનો સંબંધ છે, આબે સાન તેમના સમય કરતા આગળ હતા. ક્વાડ, આસિયાન-આગેવાનીના ફોરમ્સ, ઈન્ડો પેસિફિક મહાસાગર પહેલ, એશિયા-આફ્રિકા ગ્રોથ કોરિડોર અને આપત્તિ સ્થિતિસ્થાપક ઈન્ફ્રાસ્ટ્રક્ચર માટે ગઠબંધન બધાને તેમના યોગદાનથી ફાયદો થયો. "
પ્રધાનમંત્રીએ પૂર્વ પ્રધાનમંત્રી ડો. મનમોહન સિંહજીને તેમના જન્મદિન નિમિત્તે શુભકામનાઓ પાઠવી

પ્રધાનમંત્રી શ્રી નરેન્દ્ર મોદીએ પૂર્વ પ્રધાનમંત્રી ડો. મનમોહન સિંહજીને તેમના જન્મદિન નિમિત્તે શુભકામનાઓ પાઠવી હતી. પ્રધાનમંત્રીએ એક ટ્વીટમાં કહ્યું; “આપણા પૂર્વ પ્રધાનમંત્રી ડો. મનમોહન સિંહજીને જન્મદિનની શુભકામનાઓ. હું તેમના દીર્ઘાયુ અને ઉત્તમ સ્વાસ્થ્ય માટે પ્રાર્થના કરૂં છું.” …
પ્રધાનમંત્રી આવતીકાલે રાજસ્થાનની મુલાકાત લેશે; કેટલાક મુખ્ય હાઇવે પ્રોજેક્ટ્સનું ઉદ્ઘાટન કરશે અને ખાતમુહૂર્ત કરશે

પ્રધાનમંત્રી શ્રી નરેન્દ્ર મોદી આવતીકાલે રાજસ્થાનના ઉદેપુરની મુલાકાત લેશે. તેઓ કેટલાક મુખ્ય હાઇવે પ્રોજેક્ટ્સનું ઉદ્ઘાટન કરશે અને ખાતમુહૂર્ત કરશે. આ પ્રોજેક્ટ પાછળ અંદાજે રૂ. 15,000 કરોડનો ખર્ચ થશે. આ પ્રોજેક્ટ્સમાં ઉદ્ઘાટન થનાર પ્રોજેક્ટ છેઃ કોટામાં ચંબલ નદી પર નિર્માણ પામેલ 6-લેન કેબલ સ્ટે બ્રીજ; નેશનલ હાઇવે-8નો 4 લેન ગોમતી ચૌરાહા-ઉદેપુર વિભાગ; અને નેશનલ હાઇવે–758નો રાજસમન્દ-ભિલવારાનો 4-લેન વિભાગ. ખાતમુહૂર્ત થનાર મહત્વપૂર્ણ પ્રોજેક્ટ્સમાં જયપુર રિંગ રોડ સામેલ છે. પ્રધાનમંત્રી જનસભાને સંબોધન પણ કરશે. ત્યારબાદ પ્રધાનમંત્રી ઉદેપુરમાં પ્રતાપ ગૌરવ કેન્દ્રની મુલાકાત લેશે. આ કેન્દ્ર મેવાડના પ્રસિદ્ધ રાજા મહારાણા પ્રતાપના જીવન, શૌર્ય અને સિદ્ધિ વિશે વિવિધ પ્રદર્શનો માટે માહિતી પ્રદાન કરે છે.
પ્રધાનમંત્રીએ ફાસ્ટ રિટેલિંગ કંપની લિમિટેડના અધ્યક્ષ, પ્રમુખ અને સીઈઓ શ્રી તાદાશી યાનાઈ સાથે મુલાકાત કરી

પ્રધાનમંત્રી શ્રી નરેન્દ્ર મોદી 23 મે 2022ના રોજ ટોક્યોમાં યુનિક્લોની મૂળ કંપની, ફાસ્ટ રિટેલિંગ કંપની લિમિટેડના અધ્યક્ષ, પ્રમુખ અને સીઈઓ શ્રી તાદાશી યાનાઈને મળ્યા હતા. મીટિંગ દરમિયાન, તેઓએ ભારતના ઝડપથી વિકસતા ટેક્સટાઇલ અને એપેરલ માર્કેટ અને ભારતમાં ટેક્સટાઇલ પ્રોજેક્ટ્સ માટે પ્રોડક્શન લિન્ક્ડ ઇન્સેન્ટિવ (
પ્રધાનમંત્રીએ સુશાંત સિંહ રાજપૂતના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ સુશાંત સિંહ રાજપૂતના નિધન પર શોક વ્યક્ય કર્યો છે. પ્રધાનમંત્રીએ કહ્યું કે, “ એક તેજસ્વી યુવા અભિનેતા બહુ ઝડપથી જતા રહ્યા. તેમણે ટીવી પર અને ફિલ્મોમાં ઉત્કૃષ્ટ પ્રદર્શન કર્યું. મનોરંજનની દુનિયામાં તેમના ઉદય એ ઘણા લોકોને પ્રેરિત કર્યા અને તેઓ ઘણાં યાદગાર પ્રદર્શનને પાછળ છોડતા ગયા છે. તેમના નિધન થી ઘણો આઘાત લાગ્યો છે. મારી સાંત્વના તેમના પરિજનો અને પ્રશંસકો સાથે છે. ઓમ શાંતિ.”
પશુચિકિત્સા વિશ્વવિદ્યાલય પ્રશિક્ષણ તથા અનુસંધાન કેન્દ્રની સ્થાપના માટે કેન્દ્રીય ઘેંટા અને ઉન સંશોધન સંસ્થાન અવિકાનગરની 50 એકર ભૂમિ રાજસ્થાન સરકારને હસ્તાંતરિત

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રીય મંત્રિમંડળે પશુચિકિત્સા વિશ્વવિદ્યાલય પ્રશિક્ષણ તથા સંશોધન કેન્દ્રની સ્થાપના માટે કેન્દ્રીય ઘેટાં અને ઉન સંશોધન સંસ્થાન (સીએસડબલ્યૂઆરઆઈ) અવિકાનગર તાલુકો માલપુરા, જિલ્લો ટોંક, રાજસ્થાનની 50 એકર જમીન રાજસ્થાન સરકારને હસ્તાંતરિત કરવાને પોતાની મંજૂરી આપી દીધી. આ જમીન ખર્ચ મુક્ત આધાર પર રાજસ્થાન પશુ ચિકિત્સા અને પશુ વિજ્ઞાન વિશ્વવિદ્યાલય બિકાનેર દ્વારા પશુચિકિત્સા વિશ્વવિદ્યાલય પ્રશિક્ષણ તથા સંશોધન કેન્દ્રની સ્થાપના માટે અપાઈ છે. જમીન હસ્તાંતરણ માટે રાજસ્થાન સરકારને લેખિત રૂપમાં એ આપવાનું રહેશે કે હસ્તાંતરિત જમીનનો ઉપયોગ અભિવ્યક્ત ઉદ્દેશ માટે કરાશે અને સીએસડબલ્યૂઆરઆઈ/આઈસીએઆર કોઈપણ નાણાકીય ભાગીદારી વગર રાજસ્થાનમાં પશુચિકિત્સા અને પશુ વિજ્ઞાનના ક્ષેત્રમાં સંશોધન કાર્ય માટે આવશ્યક તકનીકી સમર્થન આપશે. કદાચ ભવિષ્યમાં પ્રશિક્ષણ કેન્દ્ર નહીં ચાલે તો 50 એકર જમીન સીએસડબલ્યૂઆરઆઈને પાછી આપવી પડશે અને સાથે ઉપલબ્ધ ઈન્ફ્રાસ્ટ્રક્ચર પણ મફત આપવું પડશે. અવિકાનગરમાં કેન્દ્રની સ્થાપનાથી પારસ્પરિક લાભ માટે વિશ્વવિદ્યાલય અને સીએસડબલ્યૂઆરઆઈની વચ્ચે સહયોગ વધુ મજબૂત થશે. આ કેન્દ્ર ગ્રામીણ લોકો ખાસ કરીને મહિલાઓની આજીવિકા સુરક્ષા અને જાતિય સમાનતા વધારવાનું પ્રશિક્ષણ આપશે, જેથી ગ્રામીણ લોકો ખાસ કરીને મહિલાઓને સશક્ત બનાવી શકાય. સાથે-સાથે આ કેન્દ્ર ઉત્પાદકતા વધારવા અને પશુ ધનથી લાભ કમાવવા માટે ઓછા ખર્ચની પર્યાવરણ સહજ તકનીકી પણ પ્રદર્શિત કરશે.
પ્રધાનમંત્રીએ વીડિયો કોન્ફરન્સ મારફતે સૌરાષ્ટ્ર પટેલ સાંસ્કૃતિક સમાજનાં આંતરરાષ્ટ્રીય સંમેલનને સંબોધન કર્યું

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સ મારફતે સૌરાષ્ટ્ર પટેલ સાંસ્કૃતિક સમાજનાં આઠમાં આંતરરાષ્ટ્રીય સંમેલનને સંબોધિત કર્યું હતું. સૌરાષ્ટ્ર પટેલ સાંસ્કૃતિક સમાજનું આંતરરાષ્ટ્રીય સંમેલન આ વર્ષે અમેરિકાનાં કેલિફોર્નિયામાં યોજાયું છે. પ્રધાનમંત્રીએ પ્રવાસી ભારતીયો, ખાસ કરીને સૌરાષ્ટ્રનાં પટેલ સમુદાયનાં પ્રયાસોની પ્રશંસા કરતા કહ્યું હતું કે, પ્રવાસી ભારતીયોએ હંમેશા ભારતને ગૌરવ અપાવ્યું છે. તેમણે કહ્યું કે, પ્રવાસી ભારતીયોનાં પ્રયાસથી દુનિયામાં તમામ જગ્યાએ ભારતીય પાસપોર્ટ પ્રત્યે સન્માન સુનિશ્ચિત થયું છે. પ્રધાનમંત્રીએ કહ્યું હતું કે, સ્વચ્છ ભારત જેવી સરકારની વિવિધ યોજનાઓથી દેશમાં પર્યટન ક્ષેત્રને પ્રોત્સાહન મળ્યું છે. તેમણે પ્રવાસી ભારતીય સમુદાયને ઓછામાં ઓછા પાંચ વિદેશી કુટુંબોને દર વર્ષે ભારતદર્શન માટે પ્રેરિત કરવાની અપીલ કરી હતી. તેનાથી એક ભારત, શ્રેષ્ઠ ભારત અભિયાનનાં ઉદ્દેશને પૂર્ણ કરવાનો નવો માર્ગ પ્રશસ્ત થઈ શકે છે અને ભારતનાં પર્યટન ક્ષેત્રનાં વિકાસને પ્રોત્સાહન મળશે. પ્રધાનમંત્રીએ જણાવ્યું કે, પ્રવાસી ભારતીયો મહાત્મા ગાંધીનાં સ્વચ્છ ભારતનાં સ્વપ્નને સાકાર કરવામાં કેવી રીતે યોગદાન આપી શકે છે. પ્રધાનમંત્રીએ કહ્યું હતું કે, ભારત 2 ઓક્ટોબરથી મહાત્મા ગાંધીની 150મી જન્મજયંતિની ઉજવણી શરૂ કરશે. તેમણે કહ્યું હતું કે, ભારતનાં લોખંડીપુરુષ સરદાર વલ્લભભાઈ પટેલનાં નામે નર્મદા નદી પર વિશાળ પ્રતિમાનું નિર્માણ થઈ રહ્યું છે અને તેનું કાર્ય 31 ઓક્ટોબર, 2018નાં રોજ પૂર્ણ થઈ જશે. આ ‘સ્ટેચ્યુ ઑફ યુનિટી’એટલે કે એકતાની પ્રતિમા વિશ્વની સૌથી ઊંચી પ્રતિમા હશે. આ સમારંભને સંબોધન કરતાં શ્રી નરેન્દ્ર મોદીએ કહ્યું હતું કે, અત્યારે વિશ્વમાં ભારતને ઉજ્જવળ અને પ્રગતિનાં પંથે અગ્રેસર દેશ તરીકે જોવામાં આવે છે. તેમણે જણાવ્યું હતું કે, અત્યારે ભારત ઝડપથી પ્રગતિ કરતી અર્થવ્યવસ્થા તથા પારદર્શક, પ્રામાણિક શાસન વ્યવસ્થા સાથે જોડાયેલી છે. જીએસટી જેવા કાર્યક્રમ અને ભ્રષ્ટાચારનાં મામલે કઠોર કાર્યવાહીથી લોકોને પ્રામાણિકતા સાથે વ્યવસાય કરવામાં મદદ મળી છે. તેમણે કહ્યું હતું કે, આ કાર્યક્રમોનાં પરિણામે છેલ્લાં 4 વર્ષોમાં વેપાર-વાણિજ્યમાં સરળતાનાક્રમાંકમાં ભારતે 42 સ્થાનની હરણફાળ ભરી છે. પ્રધાનમંત્રીએ પ્રવાસી ભારતીય સમુદાયને નવા ભારતનું નિર્માણ કરવાનાં સ્વપ્નને સાકાર કરવાની દિશામાં કામ કરવા અપીલ કરી હતી.